Elhunyt Kolczonay Ernõ olimpiai ezüstérmes vívó
Hosszú, súlyos betegség után, 56 éves korában elhunyt Kolczonay Ernõ, a magyar vívósport kiemelkedõ alakja. A Magyar Olimpiai Bizottság honlapjának beszámolója szerint a sportember májbeteg volt, átültetésre várt.
Kolczonay Ernõ 1953. május 15-én született Budapesten. Pályafutását 1964-ben úszóként kezdte a BVSC-ben, majd a Budapesti Honvéd öttusázója, 1969-tõl pedig vívója volt.

Három olimpián képviselte a magyar színeket: 1980-ban egyéniben, 1992-ben csapatban szerzett ezüstérmet a párbajtõrözõknél, 1980-ban a tõr-, 1988-ban a párbajtõr csapattal végzett a pontszerzõ hatodik helyen.

Világbajnokságon egyéniben kétszer állhatott fel a dobogóra (1979-2. hely, 1982-3.), csapatban aranyérmet nyert.

Edzõként dolgozott a Budapesti Honvédnál, késõbb pedig a görög válogatottnál. Kolczonay Ernõt a Magyar Vívó Szövetség saját halottjának tekinti, a temetésérõl késõbb intézkednek.